text: Cyklist forvildede sig ned på motorvejen 
  02 september 2016 kl. 07.29
  Natten til fredag havde Syd- og Sønderjyllands Politi fat i en kvindelig cyklist, der havde forvildet sig ned på Esbjerg-motorvejen.
  Klokken 04.50 natten til fredag havde en 26-årig kvindelig cyklist forvildet sig ned på Esbjerg-motorvejen ved afkørsel Esbjerg N, oplyser Syd- og Sønderjyllands Politi til TV SYD.
  Kvinden cyklede i nødsporet gennem nattens mulm og mørke, men det varede dog ikke længe, før hun fandt ud af, at der var noget galt.
  Da politiet nåede frem til kvinden, var hun godt klar over, at hun var havnet det forkerte sted. Hun er nu på sikker grund igen.
  Vi advarer om en cyklist på Esbjergmotorvejen v/Esbjerg N i vestgående retning. Vi er på vej.    #politidk
  
  